ai4bharat/Pralekha huggingface dataset:
पर्यावरण, वन एवं जलवायु परिवर्तन मंत्रालय
वायू गुणवत्ता आयोगाकडून दिल्लीतल्या 13 पथकर नाक्यांवर आरएफआयडी प्रणालीची कठोरतेने अंमलबजावणी करण्याची मागणी
दिल्लीत येणा-या व्यावसायिक वाहनांमुळे होणारे प्रदूषण रोखण्यासाठी 13 पथकर नाक्यांवर आरएफआयडी म्हणजेच रेडिओ फ्रिक्वेन्सी आयडेंटीफिकेशन यंत्रणा बसविण्यात आली आहे. या पथकर नाक्यांवरून दिल्लीमध्ये जवळपास 70 टक्के व्यावसायिक वाहने प्रवेश करतात.
दिल्ली एनसीआर आणि या परिसरातल्या भागांमध्ये वायू गुणवत्तेचे व्यवस्थापन योग्य प्रकारे केले जात नाही, असे वायू गुणवत्ता आयोगाच्या निर्दशनास आले आहे. तसेच पथकर नाक्यांवर असलेली यंत्रणाही पूर्णपणे कार्यान्वित करण्यात आलेली नाही. वाहनांवर आरएफआयडीचा टॅग नसला तरी व्यावसायिक वाहनांना दिल्लीमध्ये प्रवेश दिला जात आहे. तसेच वाहनांवर लावलेल्या ‘टॅग’च्या खात्यात पुरेसा निधी नसला तरीही वाहनांना प्रवेश दिला जात आहे.
दिल्लीमध्ये हवेतले प्रदूषण अतिशय जास्त आहे. व्यावसायिक वाहने या प्रदूषणात अधिक भर घालतात, हे लक्षात घेऊन, दक्षिण दिल्ली महानगरपालिकेने दि. 1 जानेवारी, 2021 पासून आरएफआयडीच्या नियमांचे कठोरतेने पालन करण्याची सूचना केली आहे. आरएफआयडी टॅग नसलेल्या वाहनांना अथवा टॅगमध्ये पुरेशी शिल्लक नसलेल्या वाहनांना दिल्लीत प्रवेश नाकारण्यात येईल, असे स्पष्ट केले आहे.
दिल्लीत येणा-या व्यावसायिक वाहनचालकांची गैरसोय टाळण्यासाठी यासंबंधी आधीच सूचना देऊन त्याचा प्रचार करण्याचे निर्देशही दक्षिण दिल्ली महानगरपालिकेने दिले आहेत.
M.Chopade/S.Bedekar/P.Kor
पंतप्रधान कार्यालय
सुवर्णपदक जिंकणाऱ्या भारतीय नेमबाज संघाचे पंतप्रधानांनी केले अभिनंदन.
हांगझू येथील आशियाई क्रीडा स्पर्धेत भारतीय पुरुष संघाने नेमबाजीचे सुवर्णपदक जिंकल्याबद्दल पंतप्रधान नरेंद्र मोदी यांनी आनंद व्यक्त करत नेमबाजांच्या संघातील तोंडाईमन पीआर, किनान चेनई आणि जोरावर सिंग संधू यांचे अभिनंदन केले आहे.
पंतप्रधानांनी X वर पोस्ट केले;
“आपले नेमबाज @tondaimanpr, @kynanchenai आणि Zoravar Singh Sandhu यांनी शानदार कामगिरी करत Trap-50 Shots संघ स्पर्धेत भारताला सर्वोच्च स्थानी स्थापित केले आहे. शाब्बास! प्रतिष्ठित सुवर्णपदक पटकावल्याबद्दल अभिनंदन.”
आरोग्य आणि कुटुंब कल्याण मंत्रालय
राष्ट्रीय आरोग्य प्राधिकरणातर्फे  मुंबईत आयुष्मान भारत डिजिटल मिशन  वर राज्याच्या सहसंचालक/संचालकांसाठी जागृती आणि माहितीपर कार्यशाळा आयोजित
नवी दिल्ली, 8 जून 2022
राष्ट्रीय आरोग्य प्राधिकरणाने  देशभरातील विविध राज्ये आणि केंद्रशासित प्रदेशांतील सहसंचालक/संचालकांसाठी तीन दिवसीय जागृती आणि माहितीपर कार्यशाळा आयोजित केली आहे. कोईटा सेंटर फॉर डिजिटल हेल्थ  आणि आयआयटी मुंबई यांनी संयुक्तपणे ही कार्यशाळा भरविली असून ती आजपासून 10 जून पर्यंत सुरू राहील. आयुष्मान भारत डिजिटल मिशन  योजना, त्यातील घटक आणि भविष्यातील दिशा या विषयी राष्ट्रीय आरोग्य प्राधिकरणाचे पथक या कार्यशाळेत सखोल प्रशिक्षण देणार आहे. कार्यशाळेत राष्ट्रीय आरोग्य प्राधिकरण आणि कोईटा सेंटर फॉर डिजिटल हेल्थच्या पथकांसह विविध राज्यांतील सुमारे 50 अधिकारी सहभागी झाले आहेत.
कार्यशाळेची सुरुवात राष्ट्रीय आरोग्य प्राधिकरणाचे मुख्य कार्यकारी अधिकारी डॉ. आर.एस. शर्मा यांच्या स्वागतपर भाषणाने झाली. यानंतर आयुष्मान भारत डिजिटल मिशनचे अतिरिक्त मुख्य कार्यकारी अधिकारी आणि प्रकल्प संचालक डॉ. प्रवीण गेडाम यांनी कार्यशाळेविषयी सविस्तर माहिती दिली. विभाग प्रमुख आणि विषय तज्ज्ञ  यांनी ABDM च्या विविध बिल्डिंग ब्लॉक्सवर तपशीलवार सत्रांचे नियोजन केले आहे. कार्यशाळेत या अभियानामागचे धोरण, कायदेशीर पैलू, मानके, राज्य अंमलबजावणीसाठी कृती योजना आणि तक्रार निवारण यंत्रणा यावरही सत्रे असतील.
राष्ट्रीय आरोग्य प्राधिकरणाच्या पथकाव्यतिरिक्त, आरोग्य उद्योगातील विविध तज्ञ आणि शिक्षणतज्ञ देखील माहिती प्रकल्प व्यवस्थापन, डिझाइन, आरोग्य व्यवस्थापन माहिती प्रणाली, डेटा गोपनीयता आणि आरोग्य सेवा प्रणाली, अभियांत्रिकी आणि विचार यावर मार्गदर्शन करतील. नॅशनल डिजिटल हेल्थ मिशन  या नावाने प्रकल्पाच्या प्रायोगिक टप्प्यापासूनचे अनुभव आणि घेतलेले प्रशिक्षण याविषयी राज्याचे प्रतिनिधी माहिती देणार आहेत. श्रोत्यांकडून अभिप्राय गोळा करण्यासाठी सत्रांचा समारोप ओपन-हाऊस सत्राने केला जाईल. प्रकल्पाच्या एकात्मिक आरोग्य सुविधांना भेट देऊन कार्यशाळेचा समारोप होईल.R.Aghor/P.Jambhekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 152
श्रम आणि रोजगार मंत्रालय
केंद्रीय मंत्री भूपेंद्र यादव यांनी बारामती, बेळगावी, शमशाबाद किशनगड, अजमेर, बालासोर, कुरनूल आणि ग्रेटर नोएडा येथे कर्मचारी राज्य विमा महामंडळ , यांच्या वतीने नवीन रुग्णालये स्थापन करण्याची केली घोषणा
नवी दिल्ली, 20 फेब्रुवारी 2023
केंद्रीय कामगार आणि रोजगार आणि पर्यावरण, वने आणि हवामान बदल मंत्री, भूपेंद्र यादव यांनी आज चंदीगड येथे कर्मचारी राज्य विमा महामंडळाच्या  190 व्या बैठकीचे अध्यक्षस्थान भूषवले. या बैठकीला कामगार आणि रोजगार, पेट्रोलियम आणि नैसर्गिक वायू राज्यमंत्री रामेश्वर तेली देखील उपस्थित होते. पंतप्रधान नरेंद्र मोदी यांच्या दृष्टिकोनातून श्रमजीवी वर्गासाठी सामाजिक सुरक्षा अधिक बळकट करण्यासाठी घेतलेल्या अनेक निर्णयांची घोषणा यादव यांनी ईएसआयसीच्या या 190 व्या बैठकीत केली.
कर्मचाऱ्यांच्या संख्येत होत असलेली वाढ लक्षात घेता ईएसआय महामंडळाने या बैठकीदरम्यान बेळगावी , शमशाबाद , बारामती , किशनगड, अजमेर  आणि बालासोर येथे 100 खाटांची रुग्णालये उभारण्याच्या प्रस्तावांना मंजुरी दिली. त्याचप्रमाणे कुर्नूल  येथे 30 खाटांचे ईएसआय रुग्णालय आणि ग्रेटर नोएडा  येथे 350 खाटांच्या ईएसआय रुग्णालयांच्या स्थापनेच्या प्रस्तावांना मान्यता दिली.
ईशान्येकडील प्रदेशातील तुरळक लोकसंख्या आणि खाजगी रुग्णालये / दवाखाने / नर्सिंग होम इत्यादींची तीव्र कमतरता तसेच ईशान्येकडील राज्यांमधील ईएसआय योजनेची आर्थिक स्थिती लक्षात घेऊन ईएसआय योजना चालवण्यासाठी ईशान्येकडील राज्ये आणि सिक्कीम यांना आर्थिक सहाय्य पुढेही सुरू ठेवण्याचा निर्णय ईएसआयसीने घेतला आहे. याशिवाय, राज्य सरकारांना अतिरिक्त आर्थिक सहाय्य दिले जाणार असून त्या अंतर्गत प्रत्येक दवाखान्याला 40 लाख रुपये  जो निधी दिला जातो, तोही सुरू केला जाईल. मानक वैद्यकीय काळजी अंतर्गत दिल्या जाणाऱ्या नियमित निधी व्यतिरिक्त हा अतिरिक्त लाभ दिला जाणार आहे. विद्यमान मार्गदर्शक सूचनांच्या अनुसार सुरु केलेल्या नवीन दवाखान्यांना देखील हा लाभ मिळेल. कोविड 19 महामारीच्या काळात बेरोजगार झालेल्या विमाधारक कर्मचाऱ्यांना दिलासा देण्याच्या उद्देशाने अटल बिमित व्यक्ती कल्याण योजनेअंतर्गत मिळणारे लाभ आणखी दोन वर्षांसाठी वाढवण्याच्या प्रस्तावाला ईएसआय महामंडळाने या बैठकीत सहमती दर्शवली.
आकस्मिकरीत्या बेरोजगार झाल्यानंतर, कर्मचाऱ्यांना अटल बीमित व्यक्ती कल्याण योजनेअंतर्गत  आयुष्यात एकदा सरकारकडून जास्तीत जास्त 90 दिवस म्हणजे तीन महिने रोख भरपाईच्या स्वरूपात दिली जाणारी आर्थिक मदत हा एक कल्याणकारी उपाय आहे.
सामाजिक सुरक्षा संहिता - 2020 च्या अंमलबजावणीनंतर ईएसआय योजनेच्या कक्षेत येणार्या विमाधारक कामगारांच्या आणि त्यांच्यावर अवलंबून असलेल्यांच्या संख्येत लक्षणीय वाढ होण्याचा अंदाज पाहता, भूपेंद्र यादव यांनी ईएसआयसी ला विमाधारक आणि त्यांच्यावर अवलंबून असलेल्यांकरता प्राथमिक वैद्यकीय सुविधा पुरवण्यासंदर्भात बहुआयामी धोरणे स्वीकारून वैद्यकीय सेवा विषयक पायाभूत सुविधा मजबूत करण्यावर आणि त्या अधिक व्यापक करण्यावर भर देण्याच्या सूचना केल्या.
याशिवाय, वर्ष 2022-23 साठी सुधारित अंदाज, 2023-24 वर्षासाठीचा अर्थसंकल्प आणि ईएसआय महामंडळाचे वर्ष 2023-24 साठीचा कार्यप्रदर्शन अर्थसंकल्प  यावर चर्चा करण्यात आली आणि इतर अजेंडा मंजूर करण्यात आले.N.Chitale/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 117
भूविज्ञान मंत्रालय
देशात यावर्षी नैऋत्य मौसमी पावसाचे प्रमाण सर्वसाधारण सरासरी एवढे म्हणजे दीर्घ कालावधीसाठी सरासरी पर्जन्यमान  96 ते 104 टक्के एवढे राहील असा भारतीय हवामान विभागाचा अंदाज
देशात जून ते सप्टेंबर दरम्यान पडणारा मौसमी पाऊस साधारणतः दीर्घ कालावधीसाठी सरासरी पर्जन्यमानाच्या  101 टक्के एवढा होईल, असा हवामान खात्याचा अंदाज
नवी दिल्ली, 1 जून 2021
भारतीय हवामान विभागाच्या राष्ट्रीय हवामान अंदाज केंद्रानुसार देशात जून ते सप्टेंबर महिमान महिन्यांत दरम्यान पडणारा नैऋत्य मोसमी पाऊस हा सर्वसाधारण सरासरीएवढा म्हणजेच दीर्घ कालावधीसाठी सरासरी पर्जन्यमानाच्या  96 ते 104 टक्के होईल असा भारतीय हवामान खात्याचा अंदाज आहे.
- नेमकेपणाने सांगायचे झाल्यास जून ते सप्टेंबर दरम्यान देशात पडणारा नैऋत्य मोसमी पाऊस हा यावर्षी पावसाच्या दीर्घकालीन सरासरीच्या 101% एवढा होईल.
- या अंदाजात 4 टक्के अधिक उणे. एवढी त्रुटी असू शकेल. 1961-2010 या मोठ्या कालखंडात देशातील नैऋत्य मोसमी पावसाची सरासरी 88 सेन्टी मीटर होती. देशातील चार एकसंध भागांमध्ये नैऋत्य मोसमी पावसाचे प्रमाण हे सर्वसाधारण असेल.
- वायव्य भारतात 92 ते 108 टक्के, दक्षिण द्वीपकल्पात 93 टक्के ते 107 टक्के. मोसमी पावसाचे ईशान्य भारतातील प्रमाण सरासरीहून कमी म्हणजेच 95% हून कमी तर मध्य भारतात सरासरीपेक्षा अधिक म्हणजे 106 टक्केहून जास्त असेल असा अंदाज आहे.
- मुख्यत्वे मोसमी पावसावर अवलंबून असणाऱ्या आणि मोसमी पावसावर आधारित शेती असणाऱ्या भागात नैऋत्य मोसमी पाऊस सरासरीहून जास्त म्हणजे सरासरीच्या 106 टक्के होईल.
- मोसमी पाऊस सर्वसाधारणपणे सर्वदूर  व्यवस्थित पडेल. या मोसमात देशातील बहुतेक भागात सरासरीएवढा किंवा त्याहून जास्त पाऊस पडेल असा अंदाज आहे.
- आधुनिक जागतिक हवामान प्रतिकृतीनुसार केल्या जाणाऱ्या हवामान अंदाजावरून विषुववृत्तीय पॅसिफिक समुद्रात एल निनो तसेच दक्षिण दोलन परिस्थिती आहे तशीच राहिल्याने हिंदी महासागरातील IOD म्हणजेच हिंदी महासागराच्या पृष्ठभागावरील तापमान दोलनात नकारात्मक परिस्थिती निर्माण होईल.


विशिष्ट विभागातील पावसाचा अंदाजासाठी मौसम ॲप डाऊनलोड करा. पिकांच्या दृष्टीने हवामान अंदाज तसेच सल्ला यासाठी मेघदूत ॲप डाऊनलोड करा. वीजांसंबंधी पूर्व सूचनेसाठी दामिनी ॲप डाऊनलोड करा. तसेच जिल्हानिहाय सूचनेसाठी संबंधित राज्याच्या MC/RMC संकेत स्थळाला भेट द्या.Jaydevi PS/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 338
पंतप्रधान कार्यालय
पहिल्यांदाच 'ताली' रस्त्याने जोडले
यांगते-ताली रस्त्याचे 51 किमी काम पूर्ण झाल्यानंतर पंतप्रधानांनी व्यक्त केला आनंद
पंतप्रधान नरेंद्र मोदी यांनी अरुणाचल प्रदेशातील क्रा दादी जिल्ह्यात 51 कि.मी.चा यांग्ते ते ताली रस्ता पूर्ण झाल्याबद्दल आनंद व्यक्त केला आहे.
अरुणाचल प्रदेशचे मुख्यमंत्री पेमा खांडू यांच्या 51 किमी यांगते-ताली रस्त्याच्या पहिल्या टप्प्याच्या पूर्णत्वाबद्दलच्या ट्विटला उत्तर देताना, पंतप्रधानांनी ट्विट केले की:
"हे पाहून खूप आनंद झाला."
Gladdening to see this. https://t.co/CKRD2FO5Yn
— Narendra Modi  March 2, 2023
मंत्रिमंडळ
भारतीय वैद्यकशास्त्र पद्धतीसाठी राष्ट्रीय आयोग विधेयक, 2018 ला मंत्रिमंडळाची मंजुरी
नवी दिल्ली, 28 डिसेंबर 2018
भारतीय वैद्यकशास्त्र पद्धतीसाठी राष्ट्रीय आयोग विधेयक 2018 च्या मसुद्याला केंद्रीय मंत्रिमंडळाने आज मंजुरी दिली. पारदर्शकतेसाठी सध्याची नियामक संस्था केंद्रीय भारतीय वैद्यकशास्त्र परिषदेऐवजी नवी संस्था स्थापन करण्यासाठी हे विधेयक आहे.
विधेयकामध्ये चार स्वायत्त मंडळांसह राष्ट्रीय आयोगाच्या स्थापनेची तरतूद आहे. याअंतर्गत, आयुर्वेदाशी संबंधित संपूर्ण शिक्षणाची जबाबदारी आयुर्वेद मंडळ व युनानीवर असेल तसेच सिद्ध आणि सोवारिग्पा मंडळावर असेल. याखेरीज दोन सामायिक मंडळे आहेत. भारतीय वैद्यकशास्त्र पद्धतीच्या शैक्षणिक संस्थांच्या मंजुरी आणि मूल्यांकनासाठी, मूल्यांकन आणि मानांकन मंडळ असेल. भारतीय वैद्यकशास्त्र पद्धतीच्या व्यवसायींच्या नोंदणीसाठी आणि नैतिकसंबंधीच्या मुद्यांसाठी एक मंडळ असेल.
विधेयकातील तरतुदीनुसार सामायिक प्रवेश परीक्षा आणि दीक्षांत परीक्षा सर्व विद्यार्थ्यांना उत्तीर्ण होणे आवश्यक ठरेल. परवाना मिळवण्यासाठी ते आवश्यक असेल. याखेरीज नियुक्ती आणि बढतीसाठी शिक्षकांच्या मूल्यांकनाकरिता शिक्षक पात्रता परीक्षा विधेयकात प्रस्तावित आहे.
भारतीय वैद्यकशास्त्र शिक्षणात सुधारणा करणे, हा प्रस्तावित विधेयकाचा उद्देश आहे.
प्रस्तावित नियामक व्यवस्थेमुळे पारदर्शकतेबरोबर सर्वसामान्य जनतेच्या हितरक्षणाची जबाबदारी निश्चित होईल. भारतीय वैद्यकशास्त्र पद्धती, राष्ट्रीय आयोगामुळे देशाच्या सर्व भागात परवडणारी आरोग्य सुविधा उपलब्ध होण्यास चालना मिळेल.
B.Gokhale/S.Kakade/P.Malandkar
(Visitor Counter : 88
ग्रामीण विकास मंत्रालय
कोविड-19 साथीच्या पार्श्वभूमीवर महिलांच्या पी.एम.जे.डी.वाय खात्यामध्ये प्रधानमंत्री गरीब कल्याण योजनेअंतर्गत एप्रिल 2020 मध्ये थेट रक्कम जमा होणार
बँकांच्या शाखा, बीसीज् आणि एटीएममधून खातेदारांना रक्कम काढता येईल
नवी दिल्ली, 3 एप्रिल 2020
ग्रामीण विकास मंत्रालयाच्यावतीने प्रधानमंत्री जनधन योजनेअंतर्गत  प्रत्येक महिला खातेदारांना  एप्रिल 2020 महिन्यासाठी एक रकमी रुपये 500/- देण्यात येणार आहेत, आणि हि रक्कम संबंधित बँकांमध्ये 2 एप्रिल 2020 रोजी जमा करण्यात आले आहे.
अर्थमंत्र्यांनी 26.03.2020 रोजी जाहीर केलेल्या अहवालानंतर पीएमजेडीवाय खातेदारकांना पुढील तीन महिन्यांसाठी प्रधानमंत्री गरीब कल्याण पॅकेज अंतर्गत रुपये 500/- देण्यात येणार आहेत.
सध्याच्या परिस्थितीत सामाजिक अंतर ठेवण्याच्या सूचनेनुसार लाभार्थ्यांनी पैसे काढण्यासाठी आर्थिक सेवा विभागाने  बँकांना योग्य ती खबरदारी घेण्याचे निर्देश दिले आहेत. खातेदारांची रक्कम काढताना योग्य ते अंतरही ठेवण्याची सूचना देण्यात आली आहे.
खालील रकान्यात दिलेल्या तपशीलानुसार खातेदाराच्या खातेक्रमांकाच्या शेवटच्या संख्येवर आधारित या रकमेचे वितरण करण्यात येईल.
|
|
पीएमजेडीवाय खातेदार महिलेच्या खातेक्रमांकाची शेवटची संख्या
|
|
लाभार्थ्यांना रक्कम वितरित होणारी तारीख
|
|
० किंवा 1
|
|
3.4.2020
|
|
2 किंवा 3
|
|
4.4.2020
|
|
4 किंवा 5
|
|
7.4.2020
|
|
6 किंवा 7
|
|
8.4.2020
|
|
8 किंवा 9
|
|
9.4.2020
दिनांक 09.04.2020 नंतर लाभार्थ्यांना थेट बँक शाखा किंवा बीसी केंद्रातून बँकेच्या निर्धारित कामकाजाच्या वेळेत ही रक्कम मिळू शकेल. बँकांनी देखील एसएमएसच्या माध्यमातून संबंधित खातेदारांना वरील तारखांच्या नियोजनाची माहिती द्यावी, असे बँकांना सुचविण्यात आले आहे.
या संदर्भात राज्यस्तरीय बँकर्स समितीच्या  संयोजकांनी राज्य सरकारांशी संपर्क साधून त्यांना सदर योजनेची माहिती द्यावी आणि त्यांच्याकडून बँक शाखा, बीसी केंद्र आणि एटीएम येथे योग्य सुरक्षा व्यवस्थेचे नियोजन करावे, अशा तातडीच्या सूचना देण्यात आल्या आहेत. तसंच राज्यसरकारांना देखील संबंधित जिल्हा प्रशासन आणि पोलिस प्रशासनांना या कामी बँकांना पैसे वितरित करताना योग्य ती मदत आणि सहकार्य करावे, असे निर्देशही देण्यात आले आहेत.
सार्वजनिक क्षेत्रातील आणि खासगी क्षेत्रातील बँकांना देखील आपापल्या बँक शाखांना आणि अधिकाऱ्यांना आणि व्यवसाय प्रतिनिधींना संबंधित योग्य त्या सूचना देण्याबाबत सांगण्यात आले आहे.
B.Gokhale/S.Shaikh/P.Malandkar
(Visitor Counter : 208
गृह आणि शहरी व्यवहार मंत्रालय
केंद्रीय गृहनिर्माण आणि नागरी विकास मंत्रालयाच्या स्मार्ट सिटी मिशन चा ‘ओपन डेटा वीक’ उपक्रम
उपक्रमात सर्व 100 स्मार्ट शहरे होणार सहभागी; उच्च दर्जाचे डेटासेट्स आणि डेटा ब्लॉग्स स्मार्ट सिटीज ओपन डेटा पोर्टलवर प्रसिद्ध केले जाणार
नवी दिल्ली, 17 जानेवारी 2022
देशभरातील नागरी व्यवस्थेत, ओपन डेटाचा वापर वाढावा आणि अभिनव प्रयोगांना प्रोत्साहन मिळावे, या उद्देशाने, केंद्रीय गृहनिर्माण आणि नगर विकास मंत्रालय ‘ओपन डेटा सप्ताह’ साजरा करत आहे, अशी घोषणा मंत्रालयाने आज केली.
गृहनिर्माण आणि नगरविकास मंत्रालयाने फेब्रुवारी, 2022 मध्ये सूरत इथे, ‘स्वातंत्र्याचा अमृत महोत्सव- स्मार्ट शहरे : स्मार्ट शहरीकरण’ या विषयवार एक परिषद आयोजित केली आहे. या परिषदेच्या आधी, आयोजित केला जात असलेला हा ओपन डेटा सप्ताह, परिषदेच्या आधीच्या विविध उपक्रमांचा भाग म्हणून साजरा केला जात आहे. 17 जानेवारी ते 21 जानेवारी या आठवड्यात साजऱ्या होणाऱ्या या सप्ताहात, ओपन डेटाच्या अधिकाधिक वापराला प्रोत्साहन देणारे उपक्रम राबवले जातील.
या उपक्रमात, देशातील सर्व, 100 स्मार्ट शहरे सहभागी होणार असून, उच्च दर्जाचे डेटासेट्स आणि डेटा ब्लॉग्स, स्मार्ट सिटीज ओपन डेटा पोर्टलवर प्रसिद्ध केले जाणार आहेत. सध्या या पोर्टलवर, 3800 पेक्षा अधिक डेटा सेट्स आणि 60 पेक्षा अधिक डेटा स्टोरीज उपलब्ध आहेत. विविध हितसंबंधियांनी उपलोड केलेला हा डेटा सर्वांसाठी मुक्त स्वरुपात उपलब्ध असून, कोणीही त्याचे विश्लेषण आणि त्यावर आधारित कृतीचा सल्ला देऊ शकेल.
त्याशिवाय, या उपक्रमात, ओपन डेटाच्या वापराचे लाभ, जसे की कार्यक्षमतेत वाढ, पारदर्शकतेत वाढ, नवोन्मेष आणि आर्थिक वृद्धी या सगळ्यांची माहिती दिली जाणार आहे.
देशभरातल्या सर्व स्मार्ट शहरात डेटा डे निमित्त विविध कार्यक्रम आयोजित केले जाणार आहेत. यात चर्चासत्रे, परिषदा, हकेथॉन, प्रदर्शनी आणि प्रशिक्षण असे कार्यक्रम घेतले जातील.
विविध पार्श्वभूमीतले लोक या कार्यक्रमात सहभागी होतील. यात सरकारी संस्था, खाजगी उद्योग कंपन्या, वैज्ञानिक आणि शैक्षणिक संस्थांचे प्रतिनिधी, उद्योगक्षेत्र,स्टार्ट अप्स अशा क्षेत्रांचे प्रतिनिधी आणि मान्यवर नागरिकांचा समावेश असेल.
या उपक्रमाचा हेतू, ओपन डेटा- म्हणजेच सार्वजनिक क्षेत्रात एखाद्या विषयांवरील माहिती/आकडेवारीची जास्तीत जास्त उपलब्धता, याला प्रोत्साहन देणे हा आहे. उत्तम दर्जाच्या माहिती/आकडेवारीचा लाभ अनेक समूह आणि संस्थांना मिळू शकतो. नव्या प्रकारे संकलित करण्यात आलेला डेटा, नवे ज्ञान आणि दृष्टी देणारा ठरू शकतो, ज्यातून एखाद्या समस्येवरील समाधानची अंमलबजावणी संपूर्ण वेगळ्या पद्धतीने होऊ शकेल. यातून सरकारांनाही, नागरिकांना भेडसावणाऱ्या सर्वसामान्य समस्यांवर तोडगा काढण्यात मदत मिळू शकेल.
सर्व 100 स्मार्ट शहरांनी या उपक्रमात सहभागी होण्यासाठी जय्यत तयारी केली असून, भारतातील शहरांना डेटा स्मार्ट शहरे बनवण्यासाठीचा हा एकत्रित प्रयत्न असेल. हे पोर्टल https://smartcities.data.gov.in/ या संकेतस्थळावर उपलब्ध आहे.S.Tupe/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 274
राष्ट्रपती कार्यालय
‘जनजाती अनुसंधान – अस्मिता, अस्तित्व एवम् विकास’ या विषयावरील राष्ट्रीय कार्यशाळेच्या प्रतिनिधींनी घेतली राष्ट्रपती द्रौपदी मुर्मू यांची भेट
‘जनजाती अनुसंधान – अस्मिता, अस्तित्व एवम् विकास’ या विषयावरील राष्ट्रीय कार्यशाळेच्या प्रतिनिधींनी आज म्हणजे 28 नोव्हेंबर 2022 रोजी राष्ट्रपती भवन सांस्कृतिक केंद्रात राष्ट्रपती द्रौपदी मुर्मू यांची भेट घेतली. राष्ट्रीय अनुसूचित जमाती आयोगाचे अध्यक्ष हर्ष चौहान यांच्याकडून राष्ट्रपतींना ‘स्वतंत्रता संग्राम मे जनजाती नायकों का योगदान’ या पुस्तकाची पहिली प्रतही सादर करण्यात आली.
त्यावेळी उपस्थितांना संबोधित करताना राष्ट्रपती म्हणाल्या की, तंत्रज्ञान आणि परंपरा तसेच आधुनिकता आणि संस्कृती यांची सांगड घालणे ही काळाची गरज आहे. आपण ज्ञानाच्या बळावर जगाचे नेतृत्व करण्यास सज्ज असले पाहिजे. आदिवासी समाजाच्या ज्ञानाचा विकास भारताला ज्ञान-महासत्ता बनवण्यात महत्त्वाची भूमिका बजावेल.
आपला इतिहास आणि परंपरा समजून घेण्यासाठी तरुणांना प्रेरणा मिळत असल्याचे राष्ट्रपतींनी नमूद केले. आपल्या समाजाच्या इतिहासाची आणि संस्कृतीची वैशिष्टय़े यावर संशोधन आणि लेखन करण्याकडे तरुणांचा कल असेल, असा विश्वास त्यांनी व्यक्त केला. आपल्या देशाचा गौरवशाली इतिहास, देशाच्या आणि समाजाच्या समृद्धीची स्वप्ने आपल्या तरुणांनी समजून घेतली आणि ही स्वप्ने साकार करण्यासाठी सर्वतोपरी प्रयत्न केले तरच भारताची प्रगती होऊ शकते, असे त्या म्हणाल्या.
आझादी का अमृत महोत्सवाचा एक भाग म्हणून स्वातंत्र्यलढ्यातील आदिवासी नेत्यांचे योगदान, चर्चासत्र इत्यादी फोटो प्रदर्शनांसह - प्रमुख विद्यापीठांमध्ये अनेक कार्यक्रम आयोजित केल्याबद्दल राष्ट्रपतींनी राष्ट्रीय अनुसूचित जमातीं आयोगाचे कौतुक केले. त्या म्हणाल्या की या कार्यक्रमांमुळे आदिवासी तरुणांचा त्यांच्या पूर्वजांच्या बलिदानाचा आणि त्यांच्या समाजाच्या स्वाभिमानाच्या महान परंपरेचा अभिमान वाढेल.
आपल्या देशातील अनुसूचित जमातींची लोकसंख्या 10 कोटींहून अधिक आहे, याकडे लक्ष वेधून राष्ट्रपती म्हणाल्या की, विकासाचे फायदे या सर्वांपर्यंत पोहोचणे आणि त्याच वेळी त्यांची सांस्कृतिक ओळख अबाधित राहणे, हे त्यांच्यासमोर आव्हान आहे. याशिवाय त्यांच्या विकासासाठी चर्चा आणि संशोधनात त्यांचा सहभाग असणे आवश्यक आहे.
‘स्वतंत्रता संग्राम मी जनजाती नायकों का योगदान’ हे पुस्तक प्रकाशित करणे हा एक चांगला उपक्रम आहे, असे राष्ट्रपती म्हणाल्या. या पुस्तकाच्या माध्यमातून आदिवासी समाजाच्या संघर्षाच्या आणि बलिदानाच्या कथा देशभरात मोठ्या प्रमाणावर पोहोचवल्या जातील, असा विश्वास त्यांनी व्यक्त केला.
पंतप्रधान कार्यालय
पंतप्रधान नरेंद्र मोदी आणि म्यानमारच्या स्टेट कौन्सिलर डौ. ऑंग सॅन स्यू की यांच्यात दूरध्वनीवरून संवाद
पंतप्रधान नरेंद्र मोदी यांनी आज 30 एप्रिल 2020 रोजी म्यानमारच्या स्टेट कौन्सिलर डौ. ऑंग सॅन स्यू की यांच्याशी दूरध्वनीवरून संवाद साधला.
दोन्ही नेत्यांनी देशांतर्गत आणि प्रादेशिक स्तरावर कोविड-19 मुळे उद्भवणाऱ्या परिस्थितीविषयी चर्चा केली आणि या साथीच्या आजाराच्या प्रसाराला आळा घालण्यासाठी उचललेल्या विविध उपाययोजनांची माहिती एकमेकांना दिली.
भारताच्या शेजारधर्म प्रथम या धोरणाचा महत्वपूर्ण आधारस्तंभ म्हणून म्यानमारचे महत्व अधोरेखित करताना पंतप्रधान मोदी यांनी, कोविड-19 चे आरोग्य आणि आर्थिक परिस्थितीवरील परिणाम कमी करण्यासाठी भारत म्यानमारला सर्वतोपरी मदत करण्यासाठी तयार असल्याचे सांगितले.
भारतात सध्या राहत असेल्या म्यानमारमधील नागरिकांना भारत सरकारकडून शक्य ते सर्व सहकार्य करण्याचे आश्वासन पंतप्रधानांनी दिले तसेच म्यानमारमधील भारतीय नागरिकांना म्यानमारच्या अधिकाऱ्यांनी दिलेल्या सहकार्याबद्दल त्यांनी म्यानमारच्या पंतप्रधानांचे आभार मानले.
कोविड-19 मुळे उद्भवलेल्या वर्तमान आणि भविष्यातील आव्हानांचा सामना करण्यासाठी नेहमी एकमेकांच्या संपर्कात राहून या परिस्थितीचा एकत्रितपणे सामना करण्यावर उभय नेत्यांनी सहमती दर्शवली.
G.Chippalkatti/S.Mhatre/P.Malandkar
G.Chippalkatti/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
राष्ट्रपती कार्यालय
डॉ. शंकर दयाळ शर्मा यांच्या जयंतीनिमित्त राष्ट्रपतींकडून आदरांजली
(नवी दिल्ली, 19 ऑगस्ट 2018
राष्ट्रपती रामनाथ कोविंद यांनी माजी राष्ट्रपती डॉ. शंकर दयाळ शर्मा यांच्या जयंतीनिमित्त त्यांना आदरांजली अर्पण केली. डॉ. शंकर दयाळ शर्मा यांचे कुटुंबिय आणि राष्ट्रपती भवनातले अधिकारी आणि कर्मचाऱ्यांनी आदरांजली वाहिली.
N.Sapre/N.Chitale/P.Kor
पंतप्रधान कार्यालय
मायक्रोसॉफ्ट कॉर्पोरेशनचे अध्यक्ष आणि मुख्य कार्यकारी अधिकारी सत्या नाडेला यांनी पंतप्रधानांची घेतली भेट
नवी दिल्ली, 5 जानेवारी 2023
मायक्रोसॉफ्ट कॉर्पोरेशनचे अध्यक्ष आणि मुख्य कार्यकारी अधिकारी सत्या नाडेला यांनी पंतप्रधान नरेंद्र मोदी यांची भेट घेतली.
पंतप्रधानांनी आपल्या ट्वीटर संदेशात म्हटले आहे;
“@satyanadella आपल्याला भेटून आनंद झाला. तंत्रज्ञान आणि नवोन्मेश यामधली भारताची झेप तंत्रज्ञान प्रणीत विकासाच्या युगाकडे नेत आहे.या जगात परिवर्तन घडवण्याची क्षमता असलेल्या कल्पनांनी आमची युवाशक्ती समृध्द आहे.”
N.Chitale/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
शिक्षण मंत्रालय
पुण्यातील केंद्रीय विद्यालयांमध्ये आयोजित चित्रकला स्पर्धेत विद्यार्थ्यांचा उत्स्फूर्त सहभाग
पुणे, 23 जानेवारी 2023
नेताजी सुभाषचंद्र बोस यांच्या जयंतीनिमित्त साजऱ्या होत असलेल्या “पराक्रम दिना”निमित्त केंद्रीय शिक्षण मंत्रालयातर्फे घेण्यात आलेल्या देशव्यापी चित्रकला स्पर्धा उपक्रमाचा भाग म्हणून आज गणेशखिंड येथील केंद्रीय विद्यालय तसेच लोहगाव येथील एअर फोर्स स्टेशन येथे असलेले केंद्रीय विद्यालय क्र.1 येथे जिल्हास्तरीय चित्रकला स्पर्धेचे आयोजन करण्यात आले. येत्या 27 जानेवारी 2023 रोजी होणार असलेल्या “परीक्षा पे चर्चा” या कार्यक्रमाच्या पार्श्वभूमीवर, विद्यार्थ्यांमध्ये परीक्षेविषयी असलेल्या तणावाचे निवारण करण्यासाठी देखील या अभिनव उपक्रमाचे आयोजन करण्यात आले होते. या स्पर्धेत सहभागी झालेल्या 200 हून अधिक विद्यार्थ्यांना ई-प्रमाणपत्रे तसेच पंतप्रधान नरेंद्र मोदी यांनी लिहिलेले “एग्झाम वॉरियर्स” या पुस्तकाच्या प्रती देऊन गौरविण्यात आले.
परीक्षा पे चर्चा हा कार्यक्रम दर वर्षी आयोजित करण्यात येतो आणि त्यात परीक्षेला सामोरे जाणाऱ्या हजारो विद्यार्थ्यांशी पंतप्रधान अर्थपूर्ण संवाद साधतात. परीक्षेचा ताण कमी करण्यासाठी आणि परीक्षेत उत्तम दर्जाचे यश मिळविण्यासाठी पंतप्रधानांनी विद्यार्थ्यांना 25 मंत्र दिले आहेत. आजच्या चित्रकला स्पर्धेच्या संकल्पना म्हणून हे 25 मंत्रच देण्यात आले होते. पुणे आणि परिसरातील विविध शाळांतील विद्यार्थ्यांनी या स्पर्धेसाठी उत्स्फूर्त प्रतिसाद नोंदवला.
केंद्रीय विद्यालय क्र.1 एएफएस लोहगाव:
लोहगाव येथील केंद्रीय विद्यालय क्र.1 एएफएस मध्ये पुणे जिल्ह्यातील 21 शाळांमध्ये शिकणाऱ्या 105 विद्यार्थ्यांनी या स्पर्धेत भाग घेतला. यामध्ये केंद्रीय विद्यालये, सीबीएसई तसेच राज्य शिक्षण मंडळाच्या शाळांमध्ये शिकणाऱ्या विद्यार्थ्यांचा समावेश होता. परीक्षक मंडळाच्या सदस्यांनी सर्व चित्रांचे बारकाईने परीक्षण करुन अंतिम निकाल घोषित केले. सर्वोत्कृष्ट चित्रासाठी पुढील पाच विद्यार्थ्यांना पुरस्कार देण्यात आले: 1)भूमी जैवाल , 2) हर्षल देवकर , 3)ओवी यादव , 4)रितेश रोशन  आणि 5)शिवानी गाडे  ग्रुप कॅप्टन संजय पिसे, श्री राजेंद्र वडळकर, श्रीमती प्रफुल्ला शिंदे आणि इतर मान्यवर यावेळी उपस्थित होते.
केंद्रीय विद्यालय गणेशखिंड, पुणे
गणेशखिंड येथील केंद्रीय विद्यालयात आयोजित करण्यात आलेल्या स्पर्धेत 22 शाळांच्या 100 विद्यार्थ्यांनी भाग घेतला. यामध्ये केंद्रीय विद्यालये, सीबीएसई शाळा तसेच राज्य शिक्षण मंडळाच्या शाळांमध्ये शिकणाऱ्या विद्यार्थ्यांचा समावेश होता.
परीक्षकांनी अंतिम निकाल जाहीर केले. चित्रकला स्पर्धेचे पाच विजेते पुढीलप्रमाणे आहेत:
- अवनी थोरात ,
- श्वेता चव्हाण 
- सानिका संजय कुमार 
- मुस्कान सोळंकी 
- उर्जिता राव (डी.ए.व्ही. सरकारी शाळा,औंध, पुणे
विद्यालयाच्या प्राचार्य शबाना खान, श्री उज्ज्वल आवारे यांच्यासह इतर मान्यवर या कार्यक्रमाला उपस्थित होते.PIB Pune | M.Iyengar/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 110